CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1880)
  + [Valencià](/va/acuerdo/1880)






Selector de idioma

Leer

* [Español](/es/acuerdo/1880)
* [Valencià](/va/acuerdo/1880)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT

Data d'aprovació
:   27/10/2011

Data de publicació
:   31/10/2011

Òrgan competent
:   Vicerectora de Relacions Institucionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1880.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1880)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1880)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT&url=https://www.boua.ua.es/va/acuerdo/1880)

**Títol:** CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora de Relacions Institucionals

**Data d'aprovació:** dijous, 27 d'octubre de 2011

CONVOCATÒRIA PER A LA PROVISIÓ DE LA CÀTEDRA PROSEGUR-UNIVERSITAT D'ALACANT

Amb data 22 de juliol del 2011, la Universitat d'Alacant i Prodestral Companyia de Seguretat SA (d'ara en endavant Prodestral) van firmar un conveni específic de col·laboració per a la creació i el patrocini de la Càtedra Prosegur-Universitat d'Alacant.

La Càtedra Prosegur-Universitat d'Alacant té com a objectiu ser un nucli de debat, reflexió i investigació sobre l'estudi de la gestió del talent, desenvolupant programes formatius i tasques d'investigació que contribuïsquen a millorar la formació i coneixements en matèries concretes relacionades amb la cultura empresarial, l'eficiència en la gestió dels recursos humans i la gestió del talent com a font generadora d'innovació. En concret, la Càtedra pretén ser la plataforma adequada per a promoure la col·laboració entre les dues institucions en els aspectes següents:

-Intercanvi d'informació i coneixements en l'àmbit de les seues activitats.

-Desenvolupament conjunt d'activitats d'estudi i investigació de projectes específics mitjançant acords puntuals.

-Desenvolupament de programes d'activitats conjuntes de formació.

-Organització de fòrums d’encontre entre acadèmics, professionals i estudiants i altres sectors implicats, que permeten l'intercanvi de coneixement, experiències i inquietuds.

En virtut de les atribucions que confereix la clàusula tercera de l'esmentat conveni de creació i patrocini de Càtedra, la Comissió de Provisió, reunida a Alacant el 26 de setembre del 2011, aprova la següent convocatòria pública per a la provisió de la Càtedra Prosegur-Universitat d'Alacant.

CONDICIONS DEL PROGRAMA

El director o directora de la Càtedra Prosegur-Universitat d'Alacant assumirà l'execució del programa d'activitats, que inclourà l'organització de conferències, cursos o seminaris relacionats amb la gestió del talent, a més de la realització d'estudis i treballs d'investigació.

La Càtedra estarà dotada econòmicament amb la quantitat de cinquanta mil euros (50.000 €). La dotació pressupostària esmentada es destinarà a cobrir les despeses originades pels programes i activitats exercides per la Càtedra i podrà ser aplicada a qualsevol dels capítols habituals en projectes d'investigació (material fungible, material inventariable, personal, viatges i dietes).

En tots els actes, publicacions i activitats de qualsevol tipus que realitze la Càtedra ha de figurar el logotip de Prodestral, entitat patrocinadora de la Càtedra, amb semblants característiques de grandària i representativitat que els de la Càtedra o de la Universitat d'Alacant. igualment, l'aprofitament dels continguts que es generen com a resultat de la col·laboració podrà articular-se a través dels portals de les parts firmants, en els termes que s'acorden.

Prodestral podrà proposar la participació de la Càtedra en tots els esdeveniments que, sent d'interès per a l'empresa, tinguen lloc tant en l'àmbit geogràfic del País Valencià com a nivell nacional.

El director o directora de la Càtedra elaborarà un informe sobre el desenvolupament de les activitats dutes a terme, que remetrà tant a la Universitat com a Prodestral.

El càrrec de director o directora de la Càtedra té una durada d'un any o coincident amb la dotació econòmica de la Càtedra, amb possibilitat de pròrroga per períodes d'igual durada, tret que la Comissió de Seguiment prevista en el conveni considere, vist l'informe anual del director o directora de la Càtedra, que no se’n compleixen adequadament els objectius. En aquest cas, es convocarà novament la provisió de la Càtedra.

La Càtedra estarà adscrita acadèmicament a la Universitat d'Alacant i es regirà d’acord amb aquesta convocatòria, les disposicions del conveni de creació de la Càtedra, a més de la normativa de la Universitat d'Alacant i totes les normes generals aplicables.

REQUISIT

Ser professor funcionari doctor a temps complet de la Universitat d'Alacant, en alguna àrea afí de la Càtedra.

SOL·LICITUDS

Les sol·licituds han d'anar firmades pel candidat o candidata, amb el vistiplau del director o directora del departament a què pertanga, i adjuntar els  documents següents:

-Currículum del candidat o candidata a dirigir la Càtedra i resum d’aquest en 5 línies. També s'hi ha d’adjuntar, si escau, el currículum de tot el professorat de la Universitat d'Alacant que s'integre en les activitats o projectes d'investigació programats.

-Projecte d'activitats per a l'any 2012 que inclourà, en tot cas, l'organització de cursos, seminaris i altres iniciatives docents en l'àrea objectiu d’aquesta.

-Projecte d'investigació relacionat amb l'àmbit d'estudi de la Càtedra.

-Memòria econòmica detallada.

Les sol·licituds han de presentar-se al Registre de la Universitat d'Alacant, adreçades al Vicerectorat de Relacions Institucionals, en el període comprés entre el dia de publicació d'aquesta convocatòria en el BOUA i el 18 de novembre del 2011.

RESOLUCIÓ

Les sol·licituds seran avaluades per la Comissió de Provisió, atenent a l'adequació de les propostes als objectius perseguits i als mèrits dels candidats, especialment els relacionats amb la docència i investigació en l'àmbit de la gestió del talent. La Comissió podrà considerar l'oportunitat de convocar els candidats per a la realització d'una entrevista. La resolució, en què es proposa la provisió de la Càtedra, es comunicarà als interessats i es farà pública en la pàgina web del Vicerectorat de Relacions Institucionals.

A partir de la publicació de la resolució de provisió de la Càtedra, el candidat o candidata escollit tindrà un termini de cinc dies hàbils per a acceptar-ne la direcció, amb un escrit adreçat al rector de la Universitat d'Alacant.

Aránzazu Calzada González

Vicerectora de Relacions Institucionals

Alacant, 27 d'octubre de 2011





[Carretera Sant Vicent del Raspeig s/n  
03836 Sant Vicent del Raspeig - Alacant  
 Tel. 75 622 3366 - Fax 35 972 7961](https://www.google.es/maps/@41.753065,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12758&trk=tyah&trkInfo=tarId%4J8181432924585%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)